52 



Ennek a megállapítása azért nagyon fontos, mert ebben az eset- 

 ben teljesen bizonyos, hogy a fekete vízi poczok, mint egyszerű 

 nigrino, a kétszínű (felül vörhenyesbarna, alul szennyes szürkésfehér) 

 kószapoczok egyenes leszármazottja. 1 Minthogy pedig a Microtus tcr- 

 restris tulajdonságait a legtisztábban a Spalax Ehrenbergi-n, ellenben 

 a var. amphibius-ét a Macrospalaxokon (Sp. graecus, microphthalmus, 

 giganteus, stb.) találjuk fel, ezzel is újabb igazolást nyer ama feltevé- 

 sem helyessége, hogy a Sp. Ehrenbergi az összes Spalax-í aj ok legősibb 

 alakja. 



A koponya kicsinysége és alacsonysága önnönmagában nem meg- 

 győző bizonyítéka a Sp. Ehrenbergi ősiségének, mert habár a többi faj 

 során a koponya nagyságának és magasságának állandó fokozódását 

 tapasztaljuk, mégis lehetséges volna feltennünk, hogy a kicsiny és 

 alacsony koponya lehanyatlás révén keletkezett a nagyobb- és magasab- 

 ból, ámde a fentebb jelzett viszonosság kapcsolatában a fejlődésnek ez 

 az iránya is bizonyító erejűvé válik. 



A Spalax Ehrenbergi ősiségének bizonyítékául szolgál végül a szín- 

 ruha színezete. Abban nem kételkedhetünk, hogy a mai Spalaxok vala- 

 milyen, régebben a föld színén tanyázott, tehát a napfény hatásának 

 nagyobb mértékben alávetett, külső farkkal felruházott, látó, egér- 

 forma állattól származtak, a mely bizonyára élénkebb színű volt, mint 

 a földalatti életet élő, vak Spalaxok. Már most, a midőn azt tapasztaljuk, 

 hogy a Sp. Ehrenbergi még mindig határozottan vörhenyesbarna árnya- 

 latú, sőt gyakran teljesen vörösbarna színű, ez a színezet pedig a többi 

 fajon mindinkább elenyészik és egynemű sötét hamvasszürkének (Sp. 

 microphthalmus) vagy ezüstszürkének (Sp. giganteus) ad helyet, lehetet- 

 len kételkednünk, hogy az ősi színezethez a Sp. Ehrenbergi áll leg- 

 közelebb. 



Ezek után már csak arra a kérdésre kellene felelnem, hogy maga 

 a Sp. Ehrenbergi, mint a mai Spalaxok legősibb alakja, milyen más 

 fajra volna visszavezethető? Erre a kérdésre már egy más munkámban 2 

 törekedtem megadni a választ, a hol a Spalax Ehrenbergi-t a Baranya- 

 megyében fölfedezett pliocaenkori Prospalax priscus (Nhrg) nevű rág- 

 csáló egyenes leszármazottjának mondottam. 



1 Lásd Méhely Lajos, Az egyiptomi patkány Magyarországon ; Állattani 

 Közlemények, VI. köt, 1907, p. 149, stb. 



2 Méhely Lajos, Prospalax priscus (Nhrg), a mai Spalaxok pliocaenkori 

 őse ; M. Tud. Akad. Math. ós Természettud. Közlem., XXX (2), 190S, 3 táblával. 



- Német nyelven az Annál. Mus. Nat. Hung. VI. kötetében, 1908. 



